15.04..2020թ.

ԱՐՁԱՆԱԳՐՈՒԹՅՈՒՆ ԹԻՎ 4

ՍՊԻՏԱԿ ՀԱՄԱՅՆՔԻ ԱՎԱԳԱՆՈՒ ՆԻՍՏԻ

Նիստին ներկա են.

Սպիտակ համայնքի 15 անդամներից 10-ը՝ Գոռ Էդիկի Բարսեղյանը,Սարգիս Վալոդյայի Թամամյանը, Տիգրան Համլետի Հակոբյանը, Մանվել Դավթի Խոյեցյանը, Կարեն Գառնիկի Մխիթարյանը, Գրիգոր Վոլոդյայի Նազարյանը, Հովհաննես Համլետի Շիրոյանը, Համլետ Մուխաելի Պողոսյանը, Գարիկ Գագիկի Սահակյանը, Հայկ Զաքարի Սիսակյանը:

Համայնքի ավագանու նիստից բացակայում են համայնքի ավագանու 5 անդամներ՝

Ռազմիկ Թումանյան - ոտքը կոտրվել է , գիպսի մեջ է

Մկրտիչ Շուշանյան - հնարավորություն չի եղել տեղեկացնելու ավագանու նիստի հրավիրման մասին, չի պատասխանել հեռախոսազանգերին

Լուսինե Մաթոսյան- – մասնակցելու է ազգականի հուղարկավորությանը

Հարություն Սահակյան - գտնվում է Երևան քաղաքում, չի կարող մասնակցել

Վարուժան Սահակյան – հնարավորություն չի եղել տեղեկացնելու ավագանու նիստի հրավիրման մասին, չի պատասխանել հեռախոսազանգերին

Նիստին ներկա ավագանու անդամների միաձայն քվեարկությամբ՝ նիստին ներկա չգտնվող ավագանու անդամների բացակայությունները համարվեցին հարգելի:

Սպիտակ համայնքի ավագանու նիստին հրավիրված են՝ Սպիտակ համայնքի ղեկավարի տեղակալ Վարդան Սահակյանը, համայնքապետարանի աշխատակազմի քարտուղար Անահիտ Գյուլազյանը, աշխատակազմի ֆինանսական և եկամուտների հավաքագրման բաժնի պետ Հենրիկ Միրզոյանը, քաղաքաշինության, հողօգտագործման, կոմունալ սպասարկման և տրանսպորտի բաժնի պետ Արման Ավետիսյանը, աշխատակազմի գլխավոր մասնագետ-իրավաբան Նորայր Յարմալոյանը, աշխատակազմի քարտուղարության բաժնի գլխավոր մասնագետ Ռուզաննա Սարդարյանը, համայնքապետարանի աշխատակազմի աշխատակիցներ:

Նիստը վարում է համայնքի ղեկավար Գագիկ Սահակյանը:

Նիստը արձանագրում է Ռուզաննա Սարդարյանը:

Համայնքի ղեկավար Գ.Սահակյանը ներկայացրեց համայնքի ավագանու 2020 թվականի ապրիլի 15-ի նիստի օրակարգը:

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 14-րդ հոդվածի 6-րդ մասով, Սպիտակ համայնքի ավագանին ***որոշում է*՝**

1.Հաստատել Սպիտակ համայնքի ավագանու 2020 թվականի ապրիլի 15-ի նիստի օրակարգը:

ՕՐԱԿԱՐԳ

1.Սպիտակ համայնքի 2019 թվականի դեկտեմբերի 24-ի թիվ 69-Ն որոշման մեջ փոփոխություններ կատարելու մասին

2. Սպիտակ համայնքի 2020 թվականի բյուջեի 1-ին եռամսյակի կատարման ընթացքի մասին Սպիտակ համայնքի ղեկավարի հաղորդումը ընդունելու մասին

3. «Սպիտակի բնակարանների և ենթակառուցվածքների սպասարկման գրասենյակ » համայնքային ոչ առևտրային կազմակերպությանը գույք ամրացնելու մասին

4. Սպիտակ համայնքի սեփականություն հանդիսացող հողամասերից աճուրդով օտարելու մասին

5. Սպիտակ համայնքի սեփականություն հանդիսացող հողամասերից ուղղակի վաճառքով օտարելուն համաձայնություն տալու և ուղղակի վաճառքի գին սահմանելու մասին

անցավ միաձայն ԿՈՂՄ ( 10) ԴԵՄ ( 0 ) ՁԵՌՆՊԱՀ (0)

1. ՍՊԻՏԱԿ ՀԱՄԱՅՆՔԻ 2019 ԹՎԱԿԱՆԻ ԴԵԿՏԵՄԲԵՐԻ 24-Ի ԹԻՎ 69-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

( ԶԵԿ. Հ.ՄԻՐԶՈՅԱՆ)

Զեկուցողը մանրամասն ներկայացրեց Սպիտակ համայնքի 2019 թվականի դեկտեմբերի 24-ի թիվ 69-Ն որոշման մեջ փոփոխություններ կատարելու հիմնավորումները (հիմնավորումները կից ներկայացվում են ):

Լսելով զեկուցողին և քննարկելով ներկայացված որոշման նախագիծը, համայնքի ավագանու անդամները առաջարկեցին ընդունել այն:

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 5-րդ կետով, «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 29-րդ հոդվածով, 32-րդ հոդվածի 5-րդ մասով,33-րդ հոդվածի 4-րդ մասով , « Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի 1-ին կետով, Սպիտակի համայնքի ավագանին ***որոշում է՝***

1.Սպիտակ համայնքի ավագանու 2019 թվականի դեկտեմբերի 24-ի «Սպիտակ համայնքի 2020 թվականի բյուջեն հաստատելու մասին » թիվ 69-Ն որոշման մեջ կատարել փոփոխություններ համաձայն հավելվածի:

2. Բյուջեի տողերը համարել փոփոխված սույն որոշման 1-ին կետից բխող փոփոխություններին համապատասխան:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

անցավ միաձայն

ԿՈՂՄ ( 10) ԴԵՄ ( 0 ) ՁԵՌՆՊԱՀ ( 0)

2.ՍՊԻՏԱԿ ՀԱՄԱՅՆՔԻ 2020 ԹՎԱԿԱՆԻ ԲՅՈՒՋԵԻ 1-ԻՆ ԵՌԱՄՍՅԱԿԻ ԿԱՏԱՐՄԱՆ ԸՆԹԱՑՔԻ ՄԱՍԻՆ ՍՊԻՏԱԿ ՀԱՄԱՅՆՔԻ ՂԵԿԱՎԱՐԻ ՀԱՂՈՐԴՈՒՄԸ ԸՆԴՈՒՆԵԼՈՒ ՄԱՍԻՆ

( ԶԵԿ. Հ.ՄԻՐԶՈՅԱՆ)

Զեկուցողը՝ աշխատակազմի ֆինանսական և եկամուտների հավաքագրման բաժնի պետ Հենրիկ Միրզոյանը ներկայացրեց մանրամասն տեղեկատվություն Սպիտակ համայնքի 2020 թվականի բյուջեի 1-ին եռամսյակի կատարման ընթացքի մասին : (Հաղորդումը կից ներկայացվում է):

Հ.Միրզոյանը նշեց, որ Սպիտակ համայնքի բյուջեն 1-ին եռամսյակի կտրվածքով կատարվել է՝

ա) եկամուտների գծով 1-ին եռամսյակի պլանը կատարվել է 108,9 տոկոսով, սեփական եկամուտների գծով՝ 131,7 տոկոսով

տարեսկզբի ազատ մնացորդը կազմել է 41894,9 հազ.դրամ:

բ) ծախսերի գծով բյուջեն կատարվել է 39 տոկոսով

Վարչական բյուջեի եկամուտների կատարողականը կազմել է 99,8 տոկոս:

Վարչական բյուջեի սեփական եկամուտները (հարկեր, տուրքեր, այլ եկամուտներ ) կատարվել են 99,5 տոկոսով, որից

ա) հողի հարկ -70,6 տոկոս

բ) գույքահարկ – 118,6 տոկոս

գ) պետական տուրքերի կատարողականը կազմել է 83,3 տոկոս

դ) տեղական տուրքերի կատարողականը կազմել է 140,6 տոկոս

ե) այլ եկամուտների մասվ բյուջեն կատարվել է 93,96 տոկոսով

Վարչական բյուջեի տարեսկզբի ազատ մնացորդը կազմել է 5817,2 հազ.դրամ:

Ֆոնդային բյուջեի եկամուտները նախատեսված 2635,4 հազ.դրամի դիմաց փաստացի կազմել է 12 498,2 հազ.դրամ:

Ֆոնդային բյուջեի տարեսկզբի ազատ մնացորդը կազմել է 36077,7 հազ.դրամ:

Այնուհետ զեկուցողը հանգամանալից ներկայացրեց վարչական բյուջեի ծախսերը, նշելով, որ այն կատարվել է 51 տոկոսով, այդ թվում.

- ապարատի պահպանման ծախսերի կատարողականը կազմել է 65,66տոկոս

- ընդհանուր բնույթի այլ ծառայությունների կատարողականը կազմել է 56,1 տոկոս

- ընդհանուր բնույթի հանրային ծառայությունների կատարողականը կազմել է 0,015տոկոս

- շրջակա միջավայրի պաշտպանություն ՝ կազմել է 58,1տոկոս, այդ թվում

- աղբահանության ծառայությունները

- սանիտարական մաքրման ծառայությունները

- ձմռան մաքրման ծառայությունները

- կանաչապատումը

- բնակարանային շինարարության և կոմունալ ծառայությունները՝ կազմել է 55 տոկոս

-հանգիստ, մշակույթ, կրոն՝ կազմել է 51,6 տոկոս

- կրթություն՝ կազմել է 60,9 տոկոս

-սոցիալական պաշտպանություն՝ հատկացումներ չեն կատարվել

- ծերություն՝ ֆինանսավորում չի եղել

Զեկուցողը նշեց նաև այն մասին, որ 2020 թվականի ապրիլի 1-ի դրությամբ բյուջեի պարտքը կազմում է 15 843,4հազ. դրամ, որից.

Ֆոնդային մասով - 2706,5 հազ. դրամ

Վարչական մասով – 13766,9 հազ. դրամ

Ճանապարհային տնտեսություն – 2706,5 հազ. դրամ

Ապարատի պահպանման ծախսեր – 2700,8հազ. դրամ

ՀՈԱԿ-ների սուբսիդավորման գծով 10436,1 հազ. դրամ

Լսելով զեկուցողին և քննարկելով ներկայացված որոշման նախագիծը՝ համայնքի ավագանու անդամները առաջարկեցին ընդունել այն :

Քննարկելով «Տեղական ինքնակառավարման մասին» Հայաստանի Հանրապետության օրենքի 38-րդ հոդվածի 1-ին մասի 1-ին կետի, «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 35-րդ հոդվածի 1-ին մասի համաձայն ներկայացված Սպիտակ համայնքի 2020 թվականի բյուջեի 1-ին եռամսյակի կատարման ընթացքի մասին Սպիտակ համայնքի ղեկավարի հաղորդումը՝ Սպիտակ համայնքի ավագանին ***որոշում է.***

1. Ընդունել ի գիտություն Սպիտակ համայնքի 2020 թվականի բյուջեի 1-ին եռամսյակի կատարման ընթացքի մասին Սպիտակ համայնքի ղեկավարի

հաղորդումը` համաձայն հավելվածի:

անցավ միաձայն

ԿՈՂՄ ( 10) ԴԵՄ ( 0 ) ՁԵՌՆՊԱՀ ( 0)

3. «ՍՊԻՏԱԿԻ ԲՆԱԿԱՐԱՆՆԵՐԻ ԵՎ ԵՆԹԱԿԱՌՈՒՑՎԱԾՔՆԵՐԻ ՍՊԱՍԱՐԿՄԱՆ ԳՐԱՍԵՆՅԱԿ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ԳՈՒՅՔ ԱՄՐԱՑՆԵԼՈՒ ՄԱՍԻՆ

( ԶԵԿ. Գ.ՍԱՀԱԿՅԱՆ)

Լսելով զեկուցողին և քննարկելով ներկայացված որոշման նախագիծը, համայնքի ավագանու անդամներն առաջարկեցին ընդունել այն:

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, «Պետական ոչ առևտրային կազմակերպությունների մասին » Հայաստանի Հանրապետության օրենքի 5-րդ հոդվածի 1-ին մասով և 9-րդ հոդվածի 5-րդ մասով, Սպիտակի համայնքի ավագանին ***որոշում է՝***

1.Սպիտակ համայնքին սեփականության իրավունքով պատկանող AP-17(GAZ-53-12) մակնիշի (հաշվառման համարանիշ 863LL70,նույնականացման համար XТH53 1200j1172329)տրանսպորտային միջոցը անժամկետ, անհատույց օգտագործման իրավունքով ամրացնել «Սպիտակի բնակարանների և ենթակառուցվածքների սպասարկման գրասենյակ » համայնքային ոչ առևտրային կազմակերպությանը:

անցավ միաձայն

ԿՈՂՄ ( 10) ԴԵՄ ( 0 ) ՁԵՌՆՊԱՀ ( 0)

4.ՍՊԻՏԱԿ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԻՑ ԱՃՈՒՐԴՈՎ ՕՏԱՐԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ԵՎ ՄԵԿՆԱՐԿԱՅԻՆ ԳԻՆ ՍԱՀՄԱՆԵԼՈՒ ՄԱՍԻՆ

( ԶԵԿ. Ա. ԱՎԵՏԻՍՅԱՆ)

Աշխատակազմի քաղաքաշինության , հողօգտագործման, կոմունալ սպասարկման և տրանսպորտի բաժնի պետ Արման Ավետիսյանը ներկայացրեց Սպիտակ համայնքի սեփականություն հանդիսացող այն երկու հողամասերը, որոնք օտարվելու են աճուրդով.

-Սպիտակ համայնքի Երևանյան խճ.թիվ 94 հասցեում գտնվող, բնակավայրերի նպատակային նշանակության, խառը կառուցապատման , 0,30825 հա մակերեսով հողամասը՝ հասարակական նշանակության օբյեկտ կառուցելու նպատակով: Առաջարկվում է մեկնարկային գին սահմանել 1 627 560 ՀՀ դրամ :

- Ք.Սպիտակ, 06-006-0201-0009 կադ. ծածկագրով, գյուղատնտեսական նպատակային նշանակության, 0,67391 հա մակերեսով 4-րդ կարգի անջրդի հողամասը՝ գյուղատնտեսկան գործունեություն ծավալելու համար: Առաջարկվում է մեկնարկային գին սահմանել 345 547 ՀՀ դրամ:

Լսելով զեկուցողին և քննարկելով ներկայացված որոշման նախագիծը, համայնքի ավագանու անդամները առաջարկեցին ընդունել այն:

Ղեկավարվելով Հայաստանի Հանրապետության հողային օրենսգրքի 3-րդ հոդվածի 2-րդ կետով, 67-րդ հոդվածով, «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով՝ Սպիտակ համայնքի ավագանին որոշում է.

1..Համաձայնություն տալ Սպիտակ համայնքի սեփականություն հանդիսացող հողամասերն աճուրդով օտարելուն` համաձայն հավելվածի:

2. Աճուրդում հաղթող մասնակիցներից համայնքի բյուջե գանձել հողամասերի չափագրման և պետական գրանցման ծախսերը:

անցավ միաձայն

ԿՈՂՄ ( 10) ԴԵՄ ( 0 ) ՁԵՌՆՊԱՀ ( 0)

5. ՏԻԳՐԱՆ ՌԱԶՄԻԿԻ ԴԱՆԻԵԼՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ԽԱՆՈՒԹԻ ԶԲԱՂԵՑՐԱԾ ԵՎ ՍՊԱՍԱՐԿՄԱՆ ՀԱՄԱՐ ԱՆՀՐԱԺԵՇՏ ՀՈՂԱՄԱՍՆ ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ ( ԶԵԿ. Ա. ԱՎԵՏԻՍՅԱՆ)

Զեկուցողը՝ աշխատակազմի քաղաքաշինության, հողօգտագործման, կոմունալ սպասարկման և տրանսպորտի բաժնի պետ Արման Ավետիսյանը ներկաներին տեղեկացրեց , որ Սպիտակ համայնքի Ս.Ավետիսյան փող. թիվ 1 հասցեում գտնվող 0,0068 հա ընդհանուր մակերեսով բնակավայրերի նպատակային նշանակության, հասարակական կառուցապատման հողամասից 0,004 հա մակերեսով հողամասը ՝ 2005 թվականին, 15 տարի ժամկետով , խանութ կառուցելու համար, վարձակալության իրավունքով տրամադրվել է Տիգրան Ռազմիկի Դանիելյանին: 2009 թվականին , խանութի ընդլայնման նպատակով ՝ 11 տարի ժամկետով , վարձակալությամբ Տ.Դանիելյանին տրամադրվել է ևս 0,0028 հա մակերեսով հողամաս: Հողամասի վրա կառուցված 76,1 քմ մակերեսով խանութի նկատմամբ գրանցվել է Տիգրան Դանիելյանի սեփականության իրավունքը: Նա դիմել է համայնքի ղեկավարին խանութի զբաղեցրած և սպասարկման համար անհրաժեշտ հողամասը ուղղակի վաճառքով իրեն օտարելու համար: Զեկուցողը պարզաբանումներ տվեց նաև համայնքի ավագանու անդամների կողմից բարձրացված հարցերին: Քննարկելով ներկայացված որոշման նախագիծը համայնքի ավագանու անդամները առաջարկեցին ընդունել այն:

Ղեկավարվելով Հայաստանի Հանրապետության հողային օրենսգրքի 3-րդ հոդվածի 2-րդ կետով, 66-րդ հոդվածի 1-ին մասի 3-րդ կետով, «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, հաշվի առնելով, որ Սպիտակ համայնքին սեփականության իրավունքով պատկանող, Ս.Ավետիսյան փողոց, թիվ 1 հասցեում գտնվող 06-006-0501-001-0014 կադաստրային ծածկագրով 0,0068 հեկտար ընդհանուր մակերեսով բնակավայրերի նպատակային նշանակության հասարակական կառուցապատման գործառնական նշանակության հողամասից 0,004 հա մակերեսով հողամասը 2005 թվականին, խանութ կառուցելու նպատակով, 15 տարի ժամկետով վարձակալության իրավունքով, իսկ 0,0028 հա մակերեսով հողամասը 2009 թվականին, խանութի ընդլայնման նպատակով, 11 տարի ժամկետով վարձակալության իրավունքով տրամադրվել է Տիգրան Ռազմիկի Դանիելյանին, հողամասի վրա 2006 թվականին կառուցվել է 76,1 քառակուսի մետր մակերեսով խանութ, որի նկատմամբ գրանցվել է Տիգրան Ռազմիկի Դանիելյանի սեփականության իրավունքը, հողամասն ընդգրկված չէ Հայաստանի Հանրապետության հողային օրենսգրքի 60-րդ հոդվածով նախատեսված՝ քաղաքացիներին և իրավաբանական անձանց սեփականության իրավունքով չփոխանցվող հողամասերի ցանկի մեջ, հիմք ընդունելով անշարժ գույքի սեփականության (օգտագործման) իրավունքի գրանցման թիվ 2707839 վկայականը և Տիգրան Ռազմիկ Դանիելյանի դիմումը՝ Սպիտակ համայնքի ավագանին՝ որոշում է՝ 1. Համաձայնություն տալ Սպիտակ համայնքի սեփականություն հանդիսացող, Ս.Ավետիսյան փողոց, թիվ 1 հասցեում գտնվող 06-006-0501-001-0014 կադաստրային ծածկագրով 0,0068 հեկտար մակերեսով բնակավայրերի նպատակային նշանակության հասարակական կառուցապատման գործառնական նշանակության հողամասը ուղղակի վաճառքով հողամասի կադաստրային գնի չափով՝ 35 957 ՀՀ դրամով, Տիգրան Ռազմիկի Դանիելյանին օտարելուն:. անցավ միաձայն

ԿՈՂՄ ( 10) ԴԵՄ ( 0 ) ՁԵՌՆՊԱՀ ( 0)

ԳՈՌ ԲԱՐՍԵՂՅԱՆ

ՍԱՐԳԻՍ ԹԱՄԱՄՅԱՆ

ՏԻԳՐԱՆ ՀԱԿՈԲՅԱՆ

ՄԱՆՎԵԼ ԽՈՅԵՑՅԱՆ

ԳՐԻԳՈՐ ՆԱԶԱՐՅԱՆ

ԿԱՐԵՆ ՄԽԻԹԱՐՅԱՆ

ՀՈՎՀԱՆՆԵՍ ՇԻՐՈՅԱՆ

ՀԱՄԼԵՏ ՊՈՂՈՍՅԱՆ

ԳԱՐԻԿ ՍԱՀԱԿՅԱՆ

ՀԱՅԿ ՍԻՍԱԿՅԱՆ

ՀԱՄԱՅՆՔԻ ՂԵԿԱՎԱՐ ՝ Գ. ՍԱՀԱԿՅԱՆ

ԱՐՁԱՆԱԳՐԵՑ՝ Ռ.ՍԱՐԴԱՐՅԱՆ